**Dybt personlige beretninger fra Skandinaviens alternative popdronning**

*Den svenske multikunstner Jenny Wilson vender tilbage til Store VEGA d. 12. maj 2018. Det sker i kølvandet på hendes kommende album Exorcism, som er en dybt personlig og bevægende beretning om et seksuelt overgreb, der fandt sted umiddelbart efter at hun havde kommet sig over brystkræft.*

Jenny Wilson er en svensk sanger, komponist og producer, der ofte bliver hyldet som dronningen af alternativ skandinavisk popmusik.

Hun er atter tilbage på scenen næsten fem år efter sit seneste album *Demand the Impossible!* og to traumatiske livsforandrende oplevelser. På sit kommende album *Exorcism* beretter hun indgående om livet efter et forfærdeligt seksuelt overgreb, som fandt sted ganske kort tid, efter at hun var kommet sig over behandling for brystkræft.

Albummet er dybt personligt og selvbiografisk og rammer lige ned midt i den højaktuelle #metoo-debat. Wilson har været i tvivl om, hvorvidt hun skulle dele sine oplevelser eller holde det for sig selv. Hun valgte det første.

*”Det her er det sværeste jeg har gjort. På så mange planer…Jeg ville tage det tilbage jeg havde mistet. Jeg ville rense det bort, som havde gjort mig ondt.”*

Wilsons lyd har bevæget sig i en mere mørk og elektronisk retning siden udgivelsen af hendes debut *Love & Youth* fra 2005. På de efterfølgende album har hun arbejdet med specifikke emner, og på sit kommende, *Exorcism*, er det altså fysiske overgreb og sexuelle krænkelser, hun sætter under luppen. Tekstuniverset er brutalt ærligt og musikken så kompromisløst catchy, at den vil få dig til at danse natten lang til trods for den dystre baggrund.

Svenskerens seneste album *Demand the Impossible!* fra 2013høstede tre svenske Grammis for bedste popalbum, bedste producer og bedste video.

**Fakta om koncerten**

Jenny Wilson (SE)

Lørdag d. 12. maj, kl. 20.00 Store VEGA, Enghavevej 40, 1674 København V

Forsalget er startet via vega.dk og Ticketmaster

Læs mere og køb billet til koncerten med Jenny Wilson